CELEX: 52017PC0619
Language: lt
Date: 2017-10-24
Title: Pasiūlymas TARYBOS REGLAMENTAS kuriuo nustatomi 1999–2000 prekybos metų cukraus sektoriaus gamybos mokesčiai ir papildomo mokesčio apskaičiavimo koeficientas ir 2000–2001 prekybos metų cukraus sektoriaus gamybos mokesčiai

EUROPOS KOMISIJA
            Briuselis, 2017 10 24
            COM(2017) 619 final
            2017/0269(NLE)
            Pasiūlymas
            TARYBOS REGLAMENTAS
            kuriuo nustatomi 1999–2000 prekybos metų cukraus sektoriaus gamybos mokesčiai ir papildomo mokesčio apskaičiavimo koeficientas ir 2000–2001 prekybos metų cukraus sektoriaus gamybos mokesčiai 
            {SWD(2017) 348 final}
            
               
         
         
            
               AIŠKINAMASIS MEMORANDUMAS
            
            
               1.PASIŪLYMO APLINKYBĖS
            
            
               •Pasiūlymo pagrindimas ir tikslai
            
            
               2017 m. vasario 9 d. Teisingumo Teismas priėmė sprendimą byloje C-585/15, Raffinerie Tirlemontoise SA / État belge, kuriuo paskelbė negaliojančiais 2000 m. spalio 12 d. Komisijos reglamentą (EB) Nr. 2267/2000, kuriuo nustatomi 1999–2000 prekybos metų cukraus sektoriaus gamybos mokesčiai ir papildomo mokesčio apskaičiavimo koeficientas, ir 2001 m. spalio 11 d. Komisijos reglamentą (EB) Nr. 1993/2001, kuriuo nustatomi 2000–2001 prekybos metų cukraus sektoriaus gamybos mokesčiai.
            
            
               Aptariamų prekybos metų mokesčius iš pradžių Komisija buvo nustačiusi pagal 1999 m. rugsėjo 13 d. Tarybos reglamentą (EB) Nr. 2038/1999 dėl bendro cukraus sektoriaus rinkų organizavimo. Tame reglamente buvo nustatyta cukraus sektoriaus finansavimo iš savo lėšų taikant lanksčius gamybos mokesčius sistema. 
            
            
               Pagal Tarybos reglamentą (EB) Nr. 2038/1999 bendras cukraus sektoriaus rinkų organizavimas buvo grindžiamas principu, kad gamintojai turėtų prisiimti visišką finansinę atsakomybę už nuostolius, patiriamus kiekvienais prekybos metais realizuojant tą Bendrijoje pagal kvotą pagamintos produkcijos dalį, kuri sudaro Bendrijos vidaus suvartojimo perteklių, ir tuo, kad realizavimo kainų garantijos bus diferencijuotos ir atitiks kiekvienai įmonei skirtą gamybos kvotą.
            
            
               Finansinės atsakomybės principas buvo užtikrinamas gamintojams taikant bazinį gamybos mokestį už visą A ir B cukraus produkciją, kuris yra ne didesnis nei 2 % intervencinės baltojo cukraus kainos, ir B mokestį už B cukraus produkciją, kuris yra ne didesnis nei 37,5 % tos kainos. Kai šių mokesčių nepakanka, kad cukraus sektorius būtų finansuojamas iš savo lėšų, Reglamente (EB) Nr. 2038/1999 nustatyta, kad kiekvienais prekybos metais gamintojams taikomas papildomas mokestis. Reglamento (EB) Nr. 2038/1999 33 straipsnyje buvo nustatyta, į ką reikia atsižvelgti skaičiuojant mokesčius.
            
            
               Pirmiau nurodytame sprendime Teismas neginčijo gamybos mokesčių sistemos ir principo, pagal kurį cukraus gamintojams tenka visa finansinė atsakomybė už nuostolius, patiriamus kiekvienais prekybos metais realizuojant tą pagal kvotą pagamintos produkcijos dalį, kuri sudaro Sąjungos vidaus suvartojimo perteklių, ir todėl jie turi mokėti pagal kvotą pagamintos produkcijos mokesčius, kurių dydį turi nustatyti Komisija, kad būtų padengti 1999–2000, ir 2000–2001 prekybos metais patirti nuostoliai.
            
            
               Tačiau Teismas nusprendė, kad Komisija padarė klaidą apskaičiuodama aptariamo laikotarpio metinius mokesčius pagal Tarybos reglamentą (EB) Nr. 2038/1999. Teismas nustatė, kad apskaičiuodama mokesčius Komisija taikė savo reglamentuose (EB) Nr. 2267/2000 ir (EB) Nr. 1993/2001 nustatytą neteisingą metodą, nes dėl to nustatyta per didelė padengtinų išlaidų suma, o cukraus gamintojams – per dideli mokesčiai.
            
            
               Sprendimu paliktas teisinis vakuumas dėl tikslios 1999–2000 ir 2000–2001 prekybos metų mokesčių sumos. Todėl, siekiant vykdyti sprendimą, tų prekybos metų mokesčiai turėtų būti pakeisti naujais, pagal Teismo patvirtintą metodą apskaičiuotais mokesčiais ir šie turėtų būti taikomi atgaline data. 
            
            
               2.TEISINIS PAGRINDAS, SUBSIDIARUMO IR PROPORCINGUMO PRINCIPAI
            
            
               •Teisinis pagrindas
            
            
               
                  Pagal SESV 266 straipsnį „institucija, įstaiga ar organas, kurio aktas buvo paskelbtas negaliojančiu (...), privalo imtis būtinų priemonių Europos Sąjungos Teisingumo Teismo sprendimui įvykdyti“. Todėl panaikinus reglamentus (EB) Nr. 2267/2000 ir (EB) Nr. 1993/2001 turi būti nustatyti nauji aptariamo laikotarpio mokesčiai.
               
               
                  Bendro cukraus sektoriaus rinkos organizavimo teisinis pagrindas nuo 1999 m. pasikeitė: Tarybos reglamentas (EB) Nr. 2038/1999 buvo panaikintas ir pakeistas Tarybos reglamentu (EB) Nr. 1260/2001; pastarasis buvo panaikintas ir pakeistas Tarybos reglamentu (EB) Nr. 318/2006, o šis vėliau buvo panaikintas ir pakeistas Tarybos reglamentu (EB) Nr. 1234/2007. Tarybos reglamentu (ES) Nr. 1308/2013 buvo panaikintas ir pakeistas Tarybos reglamentas (EB) Nr. 1234/2007. Todėl Tarybos reglamentas (EB) Nr. 2038/1999 nebegali būti teisinis mokesčių ištaisymo pagrindas. Taigi Komisija neturi įgaliojimų priimti taisomojo teisės akto, būtino sprendimui įgyvendinti. 
               
               
                  Remiantis SESV 43 straipsnio 3 dalimi, Taryba, remdamasi Komisijos pasiūlymu, patvirtina priemones dėl rinkliavų nustatymo. Atsižvelgiant į siūlomo reglamento pobūdį, SESV 43 straipsnio 3 dalis yra tinkamas teisinis pagrindas aptariamų prekybos metų cukraus mokesčiams ištaisyti.
               
               
                  Pirmiau nurodytame sprendime Teismas išaiškino visus elementus, į kuriuos turi būti atsižvelgiama apskaičiuojant vidutinius nuostolius, kaip apibrėžta Tarybos reglamento (EB) Nr. 2038/1999 33 straipsnyje, kuriuo reikia remtis apskaičiuojant bendrus nuostolius, padengtinus iš gamybos mokesčių. Vidutiniai nuostoliai apskaičiuotini faktiškai išmokėtą bendrą grąžinamųjų išmokų sumą dalijant iš bendro eksportuoto kvotinio cukraus kiekio, neatsižvelgiant į tai, ar už eksportą gautos grąžinamosios išmokos, ar ne. Taikant naują Teismo nurodytą metodą aptariamu laikotarpiu iš mokesčių padengtini vidutiniai ir bendri nuostoliai labai sumažėja.
               
               
                  Todėl siūlomu reglamentu bus nustatyti 1999–2000 ir 2000–2001 prekybos metų cukraus gamybos mokesčiai, perskaičiuoti pagal Teismo išaiškintą metodiką. Tokiu būdu valstybės narės galės apskaičiuoti kompensaciją, kurią jos turi išmokėti cukraus gamintojams už jiems per tą patį laikotarpį taikytus per didelius mokesčius. Kompensaciją, apskaičiuotą taikant patikslintus mokesčius, valstybės narės cukraus gamintojams turėtų išmokėti remdamosi taikytina nacionaline teise, įskaitant nacionalinius senaties terminus. Jos turėtų užtikrinti, kad kompensacijų prašymus teisėtai ir laiku pateikusiems ekonominės veiklos vykdytojams būtų išmokėtos kompensacijos.
               
               
                  Perskaičiavus 1999–2000 ir 2000–2001 prekybos metų gamybos mokesčius bus padarytas poveikis sumai, kurią cukraus gamintojai turėjo sumokėti runkelių augintojams dėl susidariusio didžiausios A arba B mokesčio sumos ir aptariamais prekybos metais taikytos šių mokesčių sumos skirtumo.
               
               
                  Iš tiesų pagal bendrą cukraus sektoriaus rinkų organizavimą, galiojusį iki 2006 m., cukraus gamintojai mokėjo mokesčius, tačiau 60 % tų mokesčių jie susigrąžindavo iš runkelių augintojų, mokėdami už runkelius mažesnę kainą. Reglamento (EB) Nr. 2038/1999 36 straipsnio 2 dalyje nustatyta, kad, jei nustatyta mokesčio suma yra mažesnė nei didžiausia A arba B mokesčio suma (t. y. atitinkamai 2 % ir 37,5 % intervencinės baltojo cukraus kainos), cukraus gamintojai runkelių pardavėjams turi sumokėti 60 % didžiausios atitinkamo mokesčio sumos ir bazinio mokesčio sumos arba faktiškai taikytos B mokesčio sumos skirtumo. 
               
            
         
         
            
               
                  Todėl šiame ištaisomajame teisės akte nustatytos patikslintos sumos, kurias cukraus gamintojai turi grąžinti runkelių pardavėjams. Runkelių pardavėjams turėtų būti grąžinamas tik buvusių ir naujų sumų skirtumas.
               
               
                  Cukraus mokesčių kompensacija yra cukraus mokesčių, kurie buvo sumokėti į ES nuosavus išteklius, korekcija. Ne vėliau kaip 2018 m. rugsėjo 30 d. valstybės narės, remdamosi naujais mokesčiais, turi nustatyti naujus cukraus mokesčius.
               
            
            
               3.EX POST VERTINIMO, KONSULTACIJŲ SU SUINTERESUOTOSIOMIS ŠALIMIS IR POVEIKIO VERTINIMO REZULTATAI
            
            
               Komisija pateikė valstybėms narėms darbinį dokumentą, susijusį su ištaisytų cukraus mokesčių nustatymu ir tolesniais veiksmais, kuriais atsižvelgiama į 2017 m. vasario 9 d. Teismo sprendimą. Darbinis dokumentas 2017 m. rugsėjo 28 d. buvo pateiktas Bendro žemės ūkio rinkų organizavimo vadybos komitetui ir jame aptartas. 
            
            
               Keletas valstybių narių paragino Komisiją parengti teisės aktą, kuriuo būtų ištaisyti mokesčiai ir nustatyta iš Sąjungos biudžeto mokėtina kompensacija, kuria būtų atlyginamos palūkanos už kompensacijas, susijusių valstybių narių sumokėtas arba mokėtinas atitinkamais metais per didelius mokesčius sumokėjusiems cukraus gamintojams. Kai kurios delegacijos taip pat pasiūlė visoje ES skaičiuoti vienodas palūkanas.
            
            
               4.POVEIKIS BIUDŽETUI
            
            
               
                  Perskaičiavus 1999–2000 ir 2000–2001 prekybos metų cukraus gamybos mokesčius bus padaryta neigiama 116 318 466 EUR ES biudžeto nuosavų išteklių pataisa. Be minėtos sumos, taip pat galėtų būti pateikiami valstybių narių prašymai Komisijai grąžinti palūkanas, kurias jos pagal savo įstatymus faktiškai sumokėjo kompensuodamos už atitinkamus metus surinktus per didelius mokesčius. Pastarosios išlaidos susijusioms valstybėms narėms iš ES biudžeto sumokamos atskirai, pateikus atitinkamus mokėjimo patvirtinimus.
               
               
                   5.
                        KITI ELEMENTAI
               
            
            
               Komisija su šiuo Tarybos reglamento pasiūlymu teikia Tarnybų darbinį dokumentą, kuriame išaiškinami tam tikri elementai, susiję su pagrindinės sumos ir palūkanų kompensacija runkelių pardavėjams, apskaitos procedūra ir kompensavimo proceso stebėsena.
            
            
            
               2017/0269 (NLE)
            
            
               Pasiūlymas
            
            
               TARYBOS REGLAMENTAS
            
            
               kuriuo nustatomi 1999–2000 prekybos metų cukraus sektoriaus gamybos mokesčiai ir papildomo mokesčio apskaičiavimo koeficientas ir 2000–2001 prekybos metų cukraus sektoriaus gamybos mokesčiai 
            
            
               EUROPOS SĄJUNGOS TARYBA,
            
            
               atsižvelgdama į Sutartį dėl Europos Sąjungos veikimo, ypač į jos 43 straipsnio 3 dalį,
            
            
               atsižvelgdama į Europos Komisijos pasiūlymą,
            
            
               kadangi:
            
            
               (1)Tarybos reglamento (EB) Nr. 2038/1999
                  1
                33 straipsnio 8 dalimi ir 34 straipsnio 5 dalimi Komisijai suteikti įgaliojimai priimti išsamias taisykles dėl bazinių gamybos mokesčių ir papildomo mokesčio skaičiavimo koeficiento, rinktinų iš kvotos turėtojų, veikiančių bendroje cukraus sektoriaus rinkų organizavimo sistemoje;
            
            
               (2)Komisijos reglamentuose (EB) Nr. 2267/2000
                  2
                ir (EB) Nr. 1993/2001
                  3
                nustatyti cukraus sektoriaus gamybos mokesčiai ir papildomo mokesčio apskaičiavimo koeficientas; 
            
         
         
            
               (3)vykdant bendro cukraus sektoriaus rinkų organizavimo reformą Reglamentas (EB) Nr. 2038/1999 buvo panaikintas ir pakeistas Tarybos reglamentu (EB) Nr. 1260/2001
                  4
               . Tarybos reglamentas (EB) Nr. 1260/2001 panaikintas ir pakeistas Reglamentu (EB) Nr. 318/2006
                  5
               . Reglamentu (EB) Nr. 318/2006, kuris vėliau buvo panaikintas ir įtrauktas į Tarybos reglamentą (EB) Nr. 1234/2007
                  6
               , kintamų cukraus gamybos mokesčių sistema, pagal kurią gamybos kvotų režimas buvo finansuojamas iš savo lėšų, buvo pakeista nauju gamybos mokesčiu, kuriuo siekiama padėti finansuoti išlaidas, patiriamas cukraus sektoriuje pagal bendrą cukraus rinkų organizavimą. Šis laikinas gamybos mokestis buvo taikomas iki 2017 m. rugsėjo 30 d. pagal Europos Parlamento ir Tarybos reglamentą (ES) Nr. 1308/2013
                  7
               , kuriuo buvo panaikintas ir pakeistas Reglamentas (EB) Nr. 1234/2007; 
            
            
               (4)2017 m. vasario 9 d. sprendimu
                  8
                Teisingumo Teismas paskelbė negaliojančiais reglamentus (EB) Nr. 2267/2000 ir (EB) Nr. 1993/2001; savo sprendime Teismas nustatė, kad Reglamento (EB) Nr. 2038/1999 33 straipsnio 1 dalis turi būti aiškinama taip, kad apskaičiuojant vidutinį nuostolį reikia bendrą faktiškai patirtų išlaidų, susijusių su eksporto grąžinamosiomis išmokomis, kurioms taikoma ši nuostata, sumą padalyti iš šių eksportuotų produktų kiekio, nesvarbu, ar už jį iš tikrųjų buvo išmokėtos grąžinamosios išmokos; 
            
            
               (5)be to, Teismas taip pat nustatė, kad Reglamento (EB) Nr. 2038/1999 33 straipsnio 2 dalis turi būti aiškinama taip, kad apskaičiuojant bendrus gamybos mokesčius reikia atsižvelgti į vidutinius nuostolius, apskaičiuotus bendrą faktiškai patirtų išlaidų, susijusių su eksporto grąžinamosiomis išmokomis, kurioms taikoma ši nuostata, sumą padalijus iš šių eksportuotų produktų kiekio, nesvarbu, ar už jį iš tikrųjų buvo išmokėtos grąžinamosios išmokos; 
            
            
               (6)todėl, siekiant laikytis Teismo sprendimo, reikėtų nustatyti atitinkamus gamybos mokesčius ir papildomus mokesčius;
            
            
               (7)visų pirma vidutiniai nuostoliai apskaičiuotini faktiškai išmokėtą bendrą grąžinamųjų išmokų sumą dalijant iš bendro eksportuoto produktų, už kuriuos gali būti skiriamos grąžinamosios išmokos, kiekio, neatsižvelgiant į tai, ar už eksportą gautos grąžinamosios išmokos, ar ne. Taikant Teismo nurodytą metodą aptariamu laikotarpiu iš mokesčių padengtini vidutiniai ir bendri nuostoliai labai sumažėja;
            
            
               (8)perskaičiavus 1999–2000 ir 2000–2001 prekybos metų gamybos mokesčius bus padarytas poveikis sumai, kurią cukraus gamintojai turėjo sumokėti runkelių augintojams dėl susidariusio didžiausios A arba B mokesčio sumos ir aptariamais prekybos metais taikytos šių mokesčių sumos skirtumo;
            
            
               (9)iš tiesų pagal taisykles, kuriomis nustatytas bendras cukraus sektoriaus rinkų organizavimas, galiojusias iki 2006 m., cukraus gamintojai mokėjo mokesčius, tačiau 60 % tų mokesčių jie susigrąžindavo iš runkelių augintojų, mokėdami už runkelius mažesnę kainą. Reglamento (EB) Nr. 2038/1999 36 straipsnio 2 dalyje buvo nustatyta, kad, jei nustatyta mokesčio suma yra mažesnė nei didžiausia A arba B mokesčio suma (t. y. atitinkamai 2 % ir 37,5 % intervencinės baltojo cukraus kainos), cukraus gamintojai runkelių pardavėjams turėjo sumokėti 60 % didžiausios atitinkamo mokesčio sumos ir bazinio mokesčio sumos arba faktiškai taikytos B mokesčio sumos skirtumo; 
            
            
               (10)todėl turėtų būti nustatytos patikslintos sumos, kurias cukraus gamintojai turi grąžinti runkelių pardavėjams. Runkelių pardavėjams turėtų būti grąžinamas tik buvusių ir naujų sumų skirtumas;
            
            
               (11)taikant Teismo nurodytą metodą perskaičiuoti 1999–2000 prekybos metų bendri nuostoliai, nepadengti iš gamybos mokesčių, siekia 66 941 664 EUR. Atitinkamai turėtų būti nustatytas ir atgaline data minėtiems prekybos metams taikomas Reglamento (EB) Nr. 2038/1999 34 straipsnio 2 dalyje nurodytas koeficientas;
            
            
               (12)taikant Teismo nurodytą metodą apskaičiuoti 2000–2001 prekybos metų bendri nuostoliai, nepadengti iš gamybos mokesčių, siekia 49 376 802 EUR;
            
            
               (13)siekiant teisinio tikrumo ir užtikrinti, kad įvairiose valstybėse narėse atitinkamiems ekonominės veiklos vykdytojams būtų taikomos vienodos sąlygos, būtina nustatyti datą, iki kurios pagal šį reglamentą turėtų būti nustatyti mokesčiai, kaip nurodyta Tarybos reglamento (ES, Euratomas) Nr. 609/2014
                  9
                2 straipsnio 2 dalies antroje ir trečioje pastraipose; 
            
            
               (14)1999–2000 ir 2000–2001 prekybos metais ekonominės veiklos vykdytojams taikyti per dideli mokesčiai. Kompensaciją, apskaičiuotą taikant patikslintus mokesčius, valstybės narės ekonominės veiklos vykdytojams turėtų išmokėti remdamosi taikytina nacionaline teise, įskaitant nacionalinius senaties terminus. Jos turėtų užtikrinti, kad kompensacijų prašymus teisėtai ir laiku pateikusiems ekonominės veiklos vykdytojams būtų išmokėtos kompensacijos;
            
            
               (15)šiame reglamente nustatytas gamybos mokesčių ir papildomų mokesčių skaičiavimas turėtų būti taikomas nuo reglamentų (EB) Nr. 2267/2000 ir (EB) Nr. 1993/2001 įsigaliojimo datos,
            
            
               PRIĖMĖ ŠĮ REGLAMENTĄ:
            
            
               1 straipsnis
            
            
               1.1999–2000 ir 2000–2001 prekybos metų cukraus sektoriaus gamybos mokesčiai nustatyti priedo 1 punkte.
            
            
               2.1999–2000 prekybos metų papildomo mokesčio apskaičiavimo koeficientas nustatytas priedo 2 punkte.
            
            
               3.2000–2001 prekybos metų suma, kurią cukraus gamintojai turi sumokėti runkelių pardavėjams dėl A arba B mokesčių, nustatyta priedo 3 punkte.
            
            
               2 straipsnis
            
            
               Reglamento (ES, Euratomas) Nr. 609/2014 2 straipsnio 2 dalies antroje ir trečioje pastraipose nurodyta šiuo reglamentu nustatytų mokesčių nustatymo diena yra ne vėlesnė kaip 2018 m. rugsėjo 30 d.
            
         
         
            
               3 straipsnis
            
            
               Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
            
            
               Tačiau 1 straipsnis taikomas nuo:
            
            
               –2000 m. spalio 13 d. – 1999–2000 prekybos metams, 
            
            
               –2001 m. spalio 12 d. – 2000–2001 prekybos metams.
            
            
            
               Šis reglamentas privalomas visas ir tiesiogiai taikomas visose valstybėse narėse.
            
            
               Priimta Briuselyje
            
            
               
                     Tarybos vardu
               
               
                     Pirmininkas
               
            
            
               FINANSINĖ PAŽYMA
            
            
            
                     
                        FINANSINĖ PAŽYMA
                     
                  
                  
                     
                        FS/17/4938476
                     
                  
               
                     
                  
                  
                     
                        6.2.2017.1
                     
                  
               
                     
                  
                  
                     
                        DATA 2017 09 06
                     
                     
                  
               
                     
                        1.
                     
                  
                  
                     
                        BIUDŽETO IŠLAIDŲ KATEGORIJA
                     
                     
                        Žr. toliau pateiktas biudžeto prognozes
                     
                     
                     
                        1 1 skyrius – 1 1 0 straipsnis (Gamybos mokesčiai, susiję su 2005–2006 ir ankstesniais prekybos metais):
                     
                     
                     
                        05 07 02 (Ginčų sprendimas)
                     
                     
                  
                  
                     
                        ASIGNAVIMAI
                     
                     
                        2017 m. biudžetas
                     
                     
                        2018 m. biudžeto projektas
                     
                     
                     
                        p. m. 
                     
                     
                        p. m.          
                     
                     
                        29 mln. EUR
                     
                     
                        22,3 mln. EUR
                     
                  
               
                     
                        2.
                     
                  
                  
                     
                        PAVADINIMAS
                     
                     
                     
                        TARYBOS REGLAMENTAS, kuriuo nustatomi 1999–2000 prekybos metų cukraus sektoriaus gamybos mokesčiai ir papildomo mokesčio apskaičiavimo koeficientas ir 2000–2001 prekybos metų cukraus sektoriaus gamybos mokesčiai
                     
                  
               
                     
                        3.
                     
                  
                  
                     
                        TEISINIS PAGRINDAS
                     
                     
                     
                        Sutarties dėl Europos Sąjungos veikimo 43 straipsnio 3 dalis
                     
                  
               
                     
                        4.
                     
                  
                  
                     
                        TIKSLAI
                     
                     
                        Šiuo reglamentu siekiama nustatyti atgaline data taikytinus 1999–2000 ir 2000–2001 prekybos metų cukraus gamybos mokesčius, perskaičiuotus pagal Teismo išaiškintą metodiką.
                     
                  
               
                     
                        5.
                     
                  
                  
                     
                        FINANSINIS POVEIKIS
                     
                  
                  
                     
                        12 MĖN. LAIKOTARPIS
                        
                           (mln. EUR)
                     
                  
                  
                     
                        FINANSINIAI METAI
                     
                     
                        2018
                     
                     
                        (mln. EUR)
                     
                  
                  
                     
                        FINANSINIAI METAI
                     
                     
                        2019
                     
                     
                        (mln. EUR)
                     
                  
               
                     
                        5.0.
                     
                  
                  
                     
                        IŠLAIDOS
                     
                     
                        –
                              ES BIUDŽETO 
                           (GRĄŽINAMOSIOS IŠMOKOS IR (ARBA) INTERVENCIJOS)
                     
                     
                        –
                              NACIONALINIŲ INSTITUCIJŲ
                     
                     
                        –
                              KITA
                     
                  
                  
                     
                     
                        102,2
                     
                  
                  
                     
                     
                        102,2
                     
                  
                  
                     
                     
                        Netaikoma
                     
                  
               
                     
                        5.1.
                     
                  
                  
                     
                        ĮPLAUKOS
                     
                     
                        –
                              ES NUOSAVI IŠTEKLIAI 
                           (MOKESČIAI IR (ARBA) MUITAI) – Žr. pastabas
                     
                     
                        –
                              NACIONALINĖS
                     
                  
                  
                     
                     
                        -93,1
                     
                  
                  
                     
                     
                        -93,1
                     
                  
                  
                     
                     
                        Netaikoma
                     
                  
               
                     
                        5.2.
                     
                  
                  
                     
                        APSKAIČIAVIMO METODAS
                     
                     
                        Žr. pastabas
                     
                  
               
                     
                        6.0.
                     
                  
                  
                     
                        AR PROJEKTAS GALI BŪTI FINANSUOJAMAS IŠ ASIGNAVIMŲ, ĮRAŠYTŲ Į ATITINKAMĄ EINAMOJO BIUDŽETO SKYRIŲ?
                     
                  
                  
                     
                        Netaikoma
                     
                  
               
                     
                        6.1.
                     
                  
                  
                     
                        AR PROJEKTAS GALI BŪTI FINANSUOJAMAS PERVEDANT LĖŠAS IŠ VIENO EINAMOJO BIUDŽETO SKYRIAUS Į KITĄ?
                     
                  
                  
                     
                          
                     
                     
                        Ne
                     
                  
               
                     
                        6.2.
                     
                  
                  
                     
                        AR REIKĖS PAPILDOMO BIUDŽETO?
                     
                  
                  
                     
                        Ne
                     
                  
               
                     
                        6.3.
                     
                  
                  
                     
                        AR ASIGNAVIMUS REIKĖS ĮTRAUKTI Į BŪSIMUS BIUDŽETUS?
                     
                  
                  
                     
                        Žr. pastabas
                     
                  
               
                     
                        PASTABOS
                     
                     
                     
                        2017 m. vasario 9 d. Teisingumo Teismas priėmė sprendimą byloje C-585/15, Raffinerie Tirlemontoise SA / État belge, kuriuo paskelbė negaliojančiais 2000 m. spalio 12 d. Komisijos reglamentą (EB) Nr. 2267/2000, kuriuo nustatomi 1999–2000 prekybos metų cukraus sektoriaus gamybos mokesčiai ir papildomo mokesčio apskaičiavimo koeficientas, ir 2001 m. spalio 11 d. Komisijos reglamentą (EB) Nr. 1993/2001, kuriuo nustatomi 2000–2001 prekybos metų cukraus sektoriaus gamybos mokesčiai.
                     
                     
                        Šiame sprendime vadovautasi Teismo 2012 m. rugsėjo 27 d. sprendime Jülich II
                           10
                         išdėstytais argumentais. Tame sprendime išaiškintas teisingas metodas, kuris turėjo būti naudojamas cukraus mokesčiams apskaičiuoti. Todėl gamintojams turi būti kompensuotos per didelės sumos, kurias jie nepagrįstai sumokėjo atitinkamais prekybos metais kaip klaidingai apskaičiuotus gamybos mokesčius. Tokie per dideli mokesčiai buvo įskaičiuoti į Sąjungos biudžetą, atskaičiavus surinkimo mokesčius, kurie pagal Tarybos sprendimo (ES, Euratomas) 2014/335 dėl Europos Bendrijų nuosavų išteklių sistemos 2 straipsnio 3 dalį buvo įskaičiuoti į nacionalinius biudžetus. 
                     
                     
                        Ištaisomuoju teisės aktu nustatyti atgaline data taikytini 1999–2000 ir 2000–2001 prekybos metų cukraus gamybos mokesčiai, perskaičiuoti pagal pirmiau nurodytoje byloje Jülich II Teismo išaiškintą metodiką. Remiantis sprendimu ir nepagrįstą praturtėjimą draudžiančiu principu, kartu su buvusių ir perskaičiuotų mokesčių skirtumu ekonominės veiklos vykdytojams turėtų būti kompensuotos ir palūkanos, apskaičiuojamos remiantis nacionalinėmis taisyklėmis. 
                     
                     
                        Bendra suma, grąžintina valstybėms narėms, yra tokia:
                     
                     
                        Nuosavi ištekliai – pagrindinė suma
                     
                     
                        66,9 mln. EUR už 1999–2000 prekybos metus ir 49,4 mln. EUR už 2000–2001 prekybos metus; iš viso – 116,3 mln. EUR * 80 % = 93,1 mln. EUR mokesčių, atskaičiavus surinkimo mokesčius.
                     
                     
                     
                        Kompensacinės palūkanos
                     
                     
                        Kompensacinės palūkanos, kurias prašoma grąžinti, į nuosavų išteklių sumas nėra įtrauktos. Palūkanų normos bus nustatomos pagal nacionalinius įstatymus, todėl šiuo metu galutinės sumos nustatyti negalima. Tačiau remiantis bylos Jülich nagrinėjimo metu turėta informacija apie nacionalines palūkanas ir laikantis nuomonės, kad vidutinės su palūkanomis susijusios išlaidos sudaro 5 % per metus, prie pagrindinės už 1999–2000 metus išmokėtinos sumos turėtų būti pridėta 90 % palūkanų (18*5 %), o prie pagrindinės už 2000–2001 metus išmokėtinos sumos turėtų būti pridėta 85 % palūkanų (17*5 %).
                     
                     
                        Todėl bendros su palūkanomis susijusios išlaidos sudaro (66,9*90 %) + (49,4*85 %) = 102,2 mln. EUR.
                     
                     
                     
                        Kompensacinių palūkanų suma bus išmokėta pagal 05 07 02 biudžeto eilutę „Ginčų sprendimas“. Tikimasi, kad mokėjimai bus atlikti 2018 biudžetiniais metais.
                     
                     
                  
               
         
         
            
                  
                     (1)
                  1999 m. rugsėjo 13 d. Tarybos reglamentas (EB) Nr. 2038/1999 dėl bendro cukraus sektoriaus rinkų organizavimo (OL L 252, 1999 9 25, p. 1). 
               
               
                  
                     (2)
                  2000 m. spalio 12 d. Komisijos reglamentas (EB) Nr. 2267/2000, kuriuo nustatomi 1999–2000 prekybos metų cukraus sektoriaus gamybos mokesčiai ir papildomo mokesčio apskaičiavimo koeficientas (OL L 259, 2000 10 13, p. 29).
               
               
                  
                     (3)
                  2001 m. spalio 11 d. Komisijos reglamentas (EB) Nr. 1993/2001, kuriuo nustatomi 2000–2001 prekybos metų cukraus sektoriaus gamybos mokesčiai (OL L 271, 2001 10 12, p. 15).
               
               
                  
                     (4)
                  2001 m. birželio 19 d. Tarybos reglamentas (EB) Nr. 1260/2001 dėl bendro cukraus sektoriaus rinkų organizavimo (OL L 178, 2001 6 30, p. 1).
               
               
                  
                     (5)
                  2006 m. vasario 20 d. Tarybos reglamentas (EB) Nr. 318/2006 dėl bendro cukraus sektoriaus rinkų organizavimo (OL L 58, 2006 2 28, p. 1).
               
               
                  
                     (6)
                  2007 m. spalio 22 d. Tarybos reglamentas (EB) Nr. 1234/2007, nustatantis bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendras bendro žemės ūkio rinkų organizavimo reglamentas) (OL L 299, 2007 11 16, p. 1).
               
               
                  
                     (7)
                  2013 m. gruodžio 17 d. Europos Parlamento ir Tarybos reglamentas (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (OL L 347, 2013 12 20, p. 671).
               
               
                  
                     (8)
                  Sprendimas Raffinerie Tirlemontoise, C-585/15, ECLI:EU:C:2017:105.
               
               
                  
                     (9)
                  2014 m. gegužės 26 d. Tarybos reglamentas (ES, Euratomas) Nr. 609/2014 dėl tradicinių, PVM ir BNP pagrįstų nuosavų išteklių teikimo metodų ir tvarkos ir dėl priemonių, skirtų grynųjų pinigų poreikiui patenkinti (OL L 168, 2014 6 7, p. 39).
               
               
                  
                     (10)
                  Sprendimas Zuckerfabrik Jülich ir kiti, sujungtos bylos C-113/10, C-147/10 ir C-234/10, ECLI:EU:C:2012:591.
               
            
      
    ---documentbreak--- 
      
         
               EUROPOS KOMISIJA
            Briuselis, 2017 10 24
            COM(2017) 619 final
            PRIEDAS
            prie
            Pasiūlymo dėlTARYBOS REGLAMENTO
            kuriuo nustatomi 1999–2000 prekybos metų cukraus sektoriaus gamybos mokesčiai ir papildomo mokesčio apskaičiavimo koeficientas ir 2000–2001 prekybos metų cukraus sektoriaus gamybos mokesčiai 
            {SWD(2017) 348 final}
            
               
         
         
            
                     
                        1)
                     
                  
                  
                     
                         1 straipsnio 1 dalyje nurodyti cukraus sektoriaus gamybos mokesčiai
                     
                     
                  
               
                     
                     
                        2) 
                     
                  
                  
                     
                     
                         1 straipsnio 2 dalyje nurodytas 1999–2000 prekybos metų papildomo mokesčio apskaičiavimo koeficientas: 0,10034
                     
                     
                  
               
                     
                        3)
                     
                  
                  
                     
                         Suma, kurią cukraus gamintojai turi sumokėti runkelių pardavėjams atsižvelgdami į didžiausios B mokesčio sumos ir faktiškai taikytos mokesčio sumos skirtumą, nurodytą 1 straipsnio 3 dalyje.
                     
                     
                  
               
            
               
                  (1)
               
                Kaina atsižvelgiant į B mokestį už standartinės kokybės runkelių toną (EUR).